Små til middelsstore (10-15 millimeter), kraftige, tettbygde oldenborrer. Artene i denne slekten minner overflatisk om skyggebiller (Tenebrionidae). Oversiden er hvelvet, nokså blank og gjerne svart, kan ha nedliggende hår. Beina er kraftige, leggene nærmest trekantede med sterke tenner på yttersiden. Hodet er avrundet. Antennene er åtte- eller ni-leddete med en tre-leddet vifte av korte blader.